
ANTAKALNIECIY BENDRUOMENE




Antakalnis – žaliausias miesto rajonas, išsiskiriantis unikalia gamta:

 iš vienos pusės jį juosia Neris, iš kitos –
 stačiašlaičiai Sapieginės kalnai. „Tik pažindami savo gamtinę aplinką bei 

kultūrinę praeitį, ją saugosime ir branginsime“, – primena

Antakalniečių bendruomenės tarybos narė geografė Nijolė Balčiūnienė,

 kuri daugelį metų veda pažintinius pėsčiųjų žygius ir skatina vilniečius tausoti 

gyvenamąją aplinką bei kraštovaizdžio įvairovę.

Antakalniečių bendruomenė įgyvendina projektą

,,Gyventojų fizinio aktyvumo skatinimas, parengiant pėsčiųjų trasą Neries pakrante 

Antakalnio seniūnijos teritorijoje“ ir kviečia
rugsėjo 15  dieną (sekmadienį), 15.00 val. antakalniečius, jų bičiulius ir kitų seniūnijų gyventojus į rudeninį pėsčiųjų žygį Neries pakrante. Atvykusiems bus įteiktas lankstinukas apie spalvotuosius šaltinius bei Neries pakrantės gamtinę aplinką. 


Antakalniečių bendruomenė žygio pabaigoje kviečia pasikalbėti apie Vilniaus miesto žaliųjų plotų išsaugojimą, pasivaišinti pačių atsineštais lauknešėliais, o gal ir išsimaudyti Neryje. Juk vanduo dar šiltas...

Planuojantys dalyvauti žygyje kviečiami registruotis
el. paštu jasiunaite@gmail.com, papildoma informacija tel. 8 614 76090. 

Žygį pradėsime 15 val. nuo Atviro jaunimo centro (Antakalnio g. 84A).
Laukiame Jūsų su tinkama apranga ir gera nuotaika.


Antakalniečių bendruomenės taryba ir Antakalnio seniūnas 

